Slika na kojoj se prikazuje tekst, igra na ploči dame

Opis je automatski generiran

**REPUBLIKA HRVATSKA**

**KARLOVAČKA ŽUPANIJA**

**

**OPĆINA SABORSKO**

**OPĆINSKO VIJEĆE**

KLASA: - prijedlog

URBROJ:

Saborsko,

Na temelju članka 67. stavka. 1. Zakona o komunalnom gospodarstvu **("Narodne novine", 68/18, 110/18, 32/20 i 145/24)** i na temelju članka 31. Statuta Općine Saborsko (GKŽ 17/13, 4/18, 12/18 i 11/21) Općinsko vijeće Općine Saborsko na svojoj \_\_. redovnoj sjednici održanoj dana \_\_. 2025. g., na prijedlog Načelnika, donosi

**I. Izmjene i dopune Programa građenja**

**komunalne infrastrukture za 2025. godinu**

**Članak 1.**

Mijenja se članak 1. koji se odnosi na izvore financiranja. Uz postojeće izvore dodaje se novi izvor financiranja pomoć županije.

**Članak 2.**

Mijenja se članak 2. i sredstva koja se predviđena za gradnju komunalne infrastrukture.

Za javnu rasvjetu planira se iznos od 17.370,00 eura, a odnosi se na izvođenje radova. Dodaje se 5.000,00 eura u slučaju potrebe za novim javnim rasvjetnim tijelima. Izvor financiranja je komunalna naknada i doprinos.

Za nerazvrstane ceste planira se utrošiti 307.824,00 eura, odnosi se na dodatna ulaganja u nerazvrstane ceste. Financira se iz izvora šumski doprinos 84.824,00 eura, komunalna naknada i doprinos 119.000,00 eura, kapitalna pomoć Ministarstva graditeljstva i prostornog uređenja 55.000,00 eura, pomoć županije 19.000,00 eura, kapitalne pomoći Ministarstva regionalnog razvoja i fondova 30.000,00 eura.

Nerazvrstane ceste

1. Cesta kč. br. 6555 (Sokak) – nadzor izvođenja radova – 800,00 eura, izvođenje radova – 80.000,00 eura.
2. Cesta kč. br. 3070 (Brdine 1) – nadzor izvođenja radova – 950,00 eura, izvođenje radova – 60.000,00 eura.
3. Cesta kč. br. 3575 (Brdine 2) – nadzor izvođenja radova 950,00 eura, izvođenje radova 60.000,00 eura.
4. Cesta Blata – nadzor izvođenja radova 1.100,00 eura, izvođenje radova – 104.024,00 eura.

Za održavanje groblja planira se utrošiti 57.000,00 Eura, a aktivnost se odnosi na postavljanje novih ograda na grobljima. Izvor financiranja je komunalna naknada i doprinos u iznosu od 27.000,00 eura i kapitalna pomoć MRRFEU u iznosu od 30.000,00 eura.

Ograde se planiraju postaviti na grobljima Begovac i Blata, a ukupna vrijednost radova je 57.000,00 eura, troškovi nadzora 1.500,00 eura.

Projekt otkup zemljišta i nekretnina, odnosi se na otkup zemljišta s nekretninom, evidentiranja u katastru za daljnju izgradnju komunalne infrastrukture. Planira se utrošiti 70.700,00 € za rješavanje imovinskopravnog odnosa, a financira se iz izvora komunalna naknada i doprinos – 70.000,00 eura, prihod od prodaje nefinancijske imovine – 700,00 eura.

Zgrada javne namjene odnosi se na projektiranje zgrade koja bi služila kao zgrada javne namjene od lokalnog značaja. Smanjuje se projekt za 20.000,00 eura iz izvora kapitalna pomoć Ministarstva graditeljstva i prostornog uređenja, jer nije bio raspisan javni poziv. Ostatak od 80.000,00 eura financira se iz izvora komunalna naknada i doprinos, a odnosi se na troškove izvođenja radova.

Dječje igralište smanjuje se za 15.000,00 eura jer je projekt završen, te je ukupna vrijednost projekta 30.000,00 eura. Vrijednost projekta odnosi se na troškove izvođenja radova, a izvor financiranja je komunalna naknada i doprinos od 30.000,00 eura.

Biciklistička staza odnosi se na projektiranje i uređenje biciklističke staze na području Općine Saborsko. Za projekt se planira utrošiti 90.463,00 eura, izvor financiranja je naknada za zaštićena područja – 10.463,00 eura i komunalna naknada i doprinos – 80.000,00 eura.

Troškovi projektiranja su oko 10.000,00 eura, troškovi nadzora 1.500,00 eura, a ostatak se odnosi na izvođenje radova.

Izgradnja nogostupa planira se u iznosu od 3.125,00 eura, izvor financiranja je komunalna naknada i doprinos, a odnosi se na projektiranje, tj. izradu idejnog rješenja za pješačku stazu.

Renoviranje mrtvačnice planira se u ukupnom iznosu od 17.800,00 eura, odnosi se na uređenje mrtvačnice. Izvor financiranja je komunalna naknada i doprinos – 10.000,00 eura i kapitalna pomoć Ministarstva graditeljstva i prostornog uređenja – 7.800,00 eura. Ukupni iznos se odnosi na izvođenje radova, od postavljanja stolarije do opremanja odra i stalaka.

Izgradnja šetnice oko jezera planira se u iznosu od 8.000,00 eura, izvor financiranja je komunalna naknada i doprinos – 5.000,00 eura i pomoć županije – 3.000,00 eura. Projekt se odnosi na troškove projektiranje od 8.000,00 eura.

Ulaganje u izvorište Kuselj planira se u iznosu od 20.000,00 eura, a odnosi se na troškove izvođenja radova. Izvor financiranja je komunalna naknada u iznosu od 20.000,00 eura.

Street workout park planira se u iznosu od 30.000,00 eura iz izvora financiranja komunalna naknada i doprinos.

Projektiranje se planira u iznosu od 4.000,00 eura, troškovi nadzora 1.000,00 eura, izvođenje radova 25.000,00 eura.

Ukupno na projekte se planira uložiti 742.282,00 eura.

**Članak 3.**

Ovaj Program stupa na snagu osmi dan od dana objave u „Glasniku Karlovačke županije“.

**Predsjednik Općinskog vijeća**

**Dario Škrtić, prof.**